sagorsarker/bangla-wikipedia huggingface dataset:
বেঙ্গল বাউটস

বেঙ্গল বাউটস হলো নটর ডেম বিশ্ববিদ্যালয়, যুক্তরাষ্ট্রের "মেনস বক্সিং ক্লাব" আয়োজিত একটি বার্ষিক দাতব্য বক্সিং প্রতিযোগিতা, যেটি ইএসপিএন এ সম্প্রচার করা হয় এবং এর আয় থেকে বাংলাদেশে কার্যরত পবিত্র ক্রুশ সন্ন্যাস সংঘ লাভবান হয়। বাংলাদেশে অবস্থানরত পবিত্র ক্রুশ সন্ন্যাস সংঘের সদস্যরা নটর ডেম কলেজ, ঢাকা, নটর ডেম বিশ্ববিদ্যালয় বাংলাদেশ, হলিক্রস উচ্চ বালিকা বিদ্যালয়, হলিক্রস কলেজ, সেন্ট যোসেফ উচ্চ মাধ্যমিক বিদ্যালয় সহ উল্লেখযোগ্য সংখ্যক শিক্ষা ও সেবা প্রতিষ্ঠান পরিচালনা করে থাকে। ১৯২০ সালে কিংবদন্তিতুল্য ফুটবল প্রশিক্ষক "নুট রকনি" কর্তৃক তাঁর খেলোয়াড়দের খেলা ব্যতীত অন্য অন্য সময়ে প্রশিক্ষণের জন্য শুরু করা হলেও পরবর্তীকালে প্রতিযোগিতাটি অন্য সকল ছাত্রের জন্যও উন্মুক্ত করে দেয়া হয়। "ডোমিনিক ন্যাপি নোপালিতানো" র দিকনির্দেশনায় আয়োজনটির দাতব্য কার্যক্রম "মেনস বক্সিং ক্লাবের" মন্ত্র ""শক্তিশালীরা লড়ে, আর দুর্বলেরা শুধু পুষ্টিগ্রহণ করেই থাকে"" অনুসরণ করে এক অনন্য উচ্চতায় পৌঁছে গেছে।
নবীন মুষ্টিযোদ্ধাদের শরৎকালে নির্দেশনা মেনে প্রশিক্ষণ নিয়ে প্রস্তুত হতে হয়। এবং অভিজ্ঞ মুষ্টিযোদ্ধারা প্রতিযোগিতার ঠিক আগে ৬ সপ্তাহের কঠোর বাধ্যতামূলক অনুশীলন শুরু করে। সাম্প্রতিক সময়ে "মেনস বক্সিং ক্লাবের" সদস্যসংখ্যা বেড়ে ২৩০ জনের বেশি হয়ে গেছে, যেখানে প্রথম বর্ষের ছাত্র থেকে স্নাতকপাশ শিক্ষার্থীরাও রয়েছে যারা ১২ টি ওজনশ্রেণিতে বিভক্ত হয়ে অনুশীলন করে। ২০১০ সালে বেঙ্গল বাউটস ২০১০ সালে বাংলাদেশে হলিক্রসের কার্যক্রমের জন্য প্রায় এক লক্ষ ডলার অনুদান সংগ্রহ করতে সক্ষম হয়। এই এক লক্ষ ডলার আয়োজনটির সমস্ত খরচ মিটিয়েও উদ্বৃত্ত ছিল। আগে "নটর ডেম ফিল্ডহাউসে" অনুষ্ঠিত হলেও বর্তমানে প্রতিযোগিতাটি "জয়েস সেন্টার - জেএসিসি" তে অনুষ্ঠিত হয় এবং ইএসপিএন এ সম্প্রচারিত হয়। ২০০৫ সালে একই আয়োজনের সহ আয়োজন হিসেবে নারীদের জন্য "বারাকা বাউটস" শুরু করা হয়, যেটি পূর্ব আফ্রিকার মিশনগুলোর জন্য অনুদান সংগ্রহ করে।
মাদনী মিয়া

সৈয়দ মোহাম্মদ মাদনী আশরাফী আল জিলানী (উর্দু: , ) প্রায়শই শায়খ আল-ইসলাম, মুজাদ্দিদ ই আজম এবং মাদনী মিয়া নামে পরিচিত। (জন্ম: ২৮ আগস্ট ১৯৩৮ সাল; ১ রজব ১৩৫৭ হিজরি) একজন মুসলিম আইনজ্ঞ, ধর্মতত্ত্ববিদ, তপস্বী, হাদিস বিশারদ, আধ্যাত্মিক নেতা এবং ভারতের উত্তর প্রদেশের আশরাফপুর কিছৌছার লেখক। তিনি আশরাফী সুফি তরিকার প্রতিষ্ঠাতা, সুফি দরবেশ সুলতান সৈয়দ মখদুম আশরাফ জাহাঙ্গীর সেমনানীর প্রপৌত্র।
তিনি শাইখুল ইসলাম ট্রাস্টের প্রতিষ্ঠাতা। সৈয়দ মাদনী মিয়া ভারতের সুফি সুন্নী মুসলমানদের বিভিন্ন সামাজিক, একাডেমিক এবং অন্যান্য উন্নয়নমূলক কার্যক্রমের পৃষ্ঠপোষক। তিনি সব সময় দেশে সুফি সিলসিলার মধ্যে ঐক্যকে সমর্থন করেছেন। ইমাম আহমদ রেজা খানের সেবার প্রশংসা করে তিনি বলেছেন যে, মারকাযে-আহলে সুন্নাত বেরেলি এবং কিচাওয়াচা ভারতের মুসলমানদের দুটি চোখ, এগুলোকে আলাদা করা যায় না।
তাফসীর-ই-আশরাফী হল কুরআনের একটি ফিকাহ সুন্নি ব্যাখ্যা (তাফসীর), যা প্রথমে মোহাদ্দেসে আজম ই হিন্দ দ্বারা রচিত এবং তার মৃত্যুর পর তার আধ্যাত্মিক উত্তরসূরি ও পুত্র সৈয়দ মোহাম্মদ মাদনী আশরাফ ২০০৮ সালে সম্পন্ন করেন। এটি সহজ শৈলী এবং এর সংক্ষিপ্ততার কারণে আজকে কুরআনের অন্যতম জনপ্রিয় ব্যাখ্যা হিসাবে স্বীকৃত। এটির ব্যাপ্তি ১০ খণ্ডে, যা উর্দু এবং পরে ইংরেজিতে অনুবাদ করা হয়েছিল।
বালি-দেওয়ানগঞ্জ

বালি-দেওয়ানগঞ্জ (ক্ষেত্রবিশেষে শুধু বালি নামেও অভিহিত) হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত গোঘাট ১ সমষ্টি উন্নয়ন ব্লকের একটি গ্রাম তথা গ্রাম পঞ্চায়েত।
বালি-দেওয়ানগঞ্জ গ্রামটির স্থানাঙ্ক । গ্রামটি আরামবাগ-ঘাটাল সড়কের ধারে আরামবাগ শহর থেকে ১৩ কিলোমিটার দূরে অবস্থিত।
২০১১ সালের জনগণনার তথ্য অনুযায়ী, বালি-দেওয়ানগঞ্জ গ্রামের মোট জনসংখ্যা ৪,০৬৩। এর মধ্যে ২,০৯৩ জন (৫২ শতাংশ) পুরুষ এবং ১,৯৭০ জন (৪৮ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ৩৭৬। বালি-দেওয়ানগঞ্জের মোট শিক্ষিত জনসংখ্যা ২,৯২২ (অন্যূন ছয় বছর বয়সী জনসংখ্যার ৭৯.২৫ শতাংশ)।
বালি-দেওয়ানগঞ্জ গ্রামটি পশ্চিমবঙ্গের অন্যতম মন্দিরক্ষেত্র। এই গ্রামের শুধু রাউতপাড়া এলাকাতেই পাঁচটি মন্দির রয়েছে। তবে এগুলির মধ্যে তিনটি বর্তমানে জরাজীর্ণ। কথিত আছে, এই গ্রামের মঙ্গলচণ্ডী মন্দিরটি ছিল একটি ত্রয়োদশরত্ন মন্দির। কিন্তু এখন এই মন্দিরের তেরোটি শিখরই ধ্বংসপ্রাপ্ত হয়েছে। অপর দু’টি ধ্বংসপ্রাপ্ত মন্দিরের একটি করে শিখর এখনও দেখা যায়। এই গ্রামের সর্বাপেক্ষা গুরুত্বপূর্ণ স্থাপনাটি হল একটি ২০০ বছরের পুরনো দুর্গামন্দির। বর্তমানে পশ্চিমবঙ্গ সরকারের পুরাতত্ত্ব বিভাগ এই মন্দিরটির রক্ষণাবেক্ষণ করে থাকে। মন্দিরটির নিম্নাংশ জোড়-বাংলা শৈলীতে নির্মিত হলেও তার উপরে নবরত্ন শৈলীর শিখর দেখা যায়, যা এই মন্দিরটির একটি স্বতন্ত্র বৈশিষ্ট্য। গ্রামের অন্যত্র একটি ধ্বংসপ্রাপ্ত শিবকুটির দেখা যায়। এছাড়া এই গ্রামের রাসমঞ্চের গায়ে পোড়ামাটির মৃৎফলকে কিছু অলংকরণ লক্ষিত হয়।
ডেভিড জে. ম্যাককাশন বালি-দেওয়ানগঞ্জের নিম্নলিখিত মন্দিরগুলির কথা তাঁর বইতে উল্লেখ করেছেন:
ভির্তি ভগানী

ভির্তি ভগানী একজন ভারতীয় শিশু অভিনেত্রী এবং মডেল, যিনি "জয় শ্রী কৃষ্ণ" ধারাবাহিক এবং "হোপ অর হাম" চলচ্চিত্রে অভিনয় করেছিলেন। তিনি অনেক বিজ্ঞাপনেও কাজ করেছেন।
ভির্তি মুম্বাইয়ে জন্মগ্রহণ করেন।
ভির্তি হোয়ার্লপুল, কোয়ালিটি ওয়ালস, ক্লিনিক প্লাস শ্যাম্পু, ডেটল সাবান, ন'র স্যুপ এবং কোলগেটের মত বিজ্ঞাপনে অভিনয় করেছেন।
২০০৮ সালে তিনি শিশু রাধা চরিত্রে "জয় শ্রী কৃষ্ণ" টেলিভিশিন ধারাবাহিকে প্রথম অভিনয় করেন। "পাটিয়ালা হাউস" চলচ্চিত্রে অভিনয়ের মাধ্যমে তার বলিউড যাত্রা শুরু হয়।
২০১৮ সালে "হোপ অর হাম" চলচ্চিত্রে তাকে অভিনয় করতে দেখা যায়, পাশাপাশি ২০২০ সালে, ডিজনি+হটস্টার ওয়েব সেরিজ "আরিয়া"য় তাকে অনেক নৈপুণ্যতার সাথে অভিনয় করতে দেখা যায়। সেখানে তিনি আরিয়ার তরুণ কন্যার চরিত্রে অভিনয় করেছেন।
আখিরা গণহত্যা

আখিরা গণহত্যা ১৯৭১ সালের ১৭ এপ্রিল তৎকালীন পূর্ব পাকিস্তানের দিনাজপুর জেলার বাড়ইহাটের নিকটে অনুষ্ঠিত একটি গণহত্যা। স্থানীয় রাজাকারদের সহায়তায় পাকিস্তানি বাহিনী দেশান্তরী হিন্দুদের ওপর এই গণহত্যা সংঘটিত করে। গণহত্যায় প্রায় ১০০ জন হিন্দু প্রাণ হারান বলে ধারণা করা হয়।
১৯৭১ সালের এপ্রিল মাসে স্থানীয় রাজাকার বাহিনীর সদস্য পার্বতীপুরের রামচন্দ্রপুর গ্রামের কেনান উদ্দিন সরকার আশেপাশের বদরগঞ্জ, খোলাহাটী, বিরামপুর, আফতাবগঞ্জ ও শেরপুর গ্রামের প্রায় ৫০টি হিন্দু পরিবারকে নিরাপদে ভারতে পৌঁছে দেওয়ার নিশ্চয়তা দিয়ে নিয়ে আসেন। এই হিন্দু পরিবারগুলোকে বর্তমান ফুলবাড়ি উপজেলার বাড়ইহাট নামক স্থানে আটকে রাখেন। এই সময় রাজাকার ও আল বদর বাহিনী কর্তৃক হিন্দুদের থেকে টাকা ও মূল্যবান অলঙ্কার কেড়ে নেওয়ার পর পাকিস্তানি বাহিনীকে খবর পাঠানো হয়। সেনাবাহিনী বেলা এগারোটার দিকে হিন্দু জিম্মিদের বাড়ইহাটের ১০০ মিটার দক্ষিণে আখিরা নামক স্থানে নিয়ে গিয়ে পুরুষ এবং নারী ও শিশুদের আলাদা সারি বেঁধে দাঁড় করিয়ে মেশিনগানের ব্রাশফায়ারের মাধ্যমে হত্যা করা হয়। কিছু সংখ্যক শিশু ও কিশোর, যারা গুলির পরও বেঁচে গিয়েছিল, তাদের বেয়োনেট দিয়ে হত্যা করা হয়। প্রত্যক্ষদর্শীদের মতে পুরুষদের হত্যার পর, পাকিস্তানি সেনাবাহিনী ঘটনাস্থলেই নারীদের সংঘবদ্ধভাবে ধর্ষণ করে। বাংলাদেশের স্বাধীনতার পর স্থানীয় বাসিন্দারা কেনান উদ্দিন সরকারকে জবাই করার মাধ্যমে শাস্তির বিধান করে।
সেনাবাহিনীর হাতে জিম্মি হিন্দু পরিবারের পুরুষ সদস্যদের ঘটনাস্থলেই হত্যা করা হয়। এই গণহত্যায় কম করে ৮৫ জন শহীদ হন, বলে প্রতিবেদন পাওয়া যায়। এছাড়া আরও আটজন প্রত্যক্ষদর্শী মুসলিম গ্রামবাসীকেও পরবর্তীকালে হত্যা করা হয়। আবার কারও কারও মতে এই হত্যাকাণ্ডে প্রায় ১২৫ জন হিন্দু মারা যান। ঘটনায় প্রকৃত মৃতের সংখ্যা নিয়ে মতভেদ থাকার কারণে মৃতের সংখ্যাকে প্রায় ১০০ হিসেবে গণ্য করা হয়।
আখিরা গণহত্যার স্থানে শহীদদের স্মরণে এখন পর্যন্ত কোনো স্মৃতিস্তম্ভ স্থাপন করা হয়নি। যদিও স্থানীয় গ্রামবাসী গণহত্যায় মৃতদের স্মরণে কুরআনখানি ও মিলাদ মাহফিলের আয়োজন করে থাকে।
ইবনে সাহল

ইবনে সাহল (সম্পূর্ণ নাম "আবু সা'দ আল আ'লা ইবন সাহল" أبو سعد العلاء ابن سهل ৯৪০-১০০০ খ্রিস্টাব্দ) ইসলামের সোনালী যুগের একজন ফারসি গণিতবিদ ও পদার্থবিদ ছিলেন। এছাড়াও তিনি বাগদাদের বুওয়াইহিদ আদালতের সাথে যুক্ত ছিলেন। তার নাম থেকে আমরা তার জন্মভুমির আন্দাজ করতে পারছি না।
৯৮৪ খ্রিস্টাব্দের দিকে আলোক বিজ্ঞানের উপর একটি গ্রন্থ লেখার কারণে তিনি পরিচিত। ১৯৯৩ সালে রুশদি রাশেদ এই গ্রন্থের দুইটি পান্ডুলিপি উদ্ধার করেন দামেস্ক, আল জাহিরিয়্যা পান্ডুলিপি ৪৮৭১, ৩ fols এবং তেহরান, মিলি পান্ডুলিপি ৮৬৭, ৫১ fols. তেহরান পান্ডুলিপিটি খুবই খারাপভাবে নষ্ট হয়ে গেছে ও দামেস্ক পান্ডুলিপিটির একটি অনুচ্ছেদ সম্পূর্ণ উধাও হয়ে আছে। দামেস্ক পান্ডুলিপির শিরোনাম হচ্ছে ফি আল-আ'লা আল-মুহরিকা "জ্বলন্ত বাদ্যযন্ত্র বিষয়ে" ও তেহরান পান্ডুলিপির শিরোনাম হচ্ছে কিতাব আল হাররাকাত "জ্বলন্তদের বই"। ইবন সাহল হচ্ছে প্রথম মুসলিম পণ্ডিত যিনি টলেমির লেখা 'অপটিকস' গ্রন্থটি অধ্যায়ন করেছেন এবং তিনি ইবন আল হিশামের লেখা 'কিতাব আল মানাযির' এর গ্রন্থায়নে গুরুত্বপূর্ণ ভূমিকা পালন করেন। ইবন সাহল বক্রীয় লেন্স ও দর্পণ এর ধর্ম নিয়ে কাজ করেছেন এবং কখনো কখনো তাকে প্রতিসরণ এর সূত্র (স্নেলের সূত্র) এর আবিষ্কারক ধরা হয়। ইবন সাহল এই সূত্রের সাহায্যে এমন লেন্সের গঠন বর্ণনা করেন যার কোনো জ্যমিতিক কেন্দ্র নেই। গ্রন্থের বাকি অংশে ইবন সাহল পরাবৃত্তীয় দর্পণ, এলিপসয়ডাল দর্পণ, উভোত্তল দর্পণ এবং হাইপারবোলিক বক্র রেখা আকার কিছু নীতি বর্ণনা করেন।
সুশিমা দ্বীপ

দ্বীপপুঞ্জের পরিমাপ প্রায় এবং এবং জনসংখ্যা প্রায় ৩৪,০০০। প্রধান দ্বীপগুলি (অর্থৎ, "উত্তর" এবং "দক্ষিণ" দ্বীপ এবং তাদের সাথে সংযুক্ত পাতলা দ্বীপ) হ'ল নাগাসাকি প্রিফেকচার-এর বৃহত্তম সুসংগত উপগ্রহ দ্বীপ সমষ্টি এবং জাপান-এর অষ্টম বৃহত্তম। নাগাসাকির সুশিমা শহরটি সুশিমার উপর অবস্থিত এবং ছয়টি বরোতে বিভক্ত। 
সুশিমা দ্বীপটি কানমন স্ট্রেইট-এর পশ্চিমে জাপানী মূল ভূখণ্ডের হনশু এবং কিউশুর মধ্যবর্তী অক্ষাংশে অবস্থিত। কোরিয়া স্ট্রেইট সুশিমা দ্বীপপুঞ্জে দুটি ভাগে বিভক্ত। জাপানের মূল ভূখণ্ডের নিকটবর্তী প্রশস্ত চ্যানেলটি হ'ল সুশিমা স্ট্রেইট। ওফুনাকোশি-সেতো এবং মানজেকি-সেতো যথাক্রমে ১৬৭১ এবং ১৯০০ সালে নির্মিত দুটি খাল দ্বীপের পূর্ব দিকের সাথে আসো উপসাগর (浅茅湾) এর গভীর সূক্ষ্ম সংযোগ স্থাপন করেছে। মূল দ্বীপটি ছাড়াও এই দ্বীপপুঞ্জটিতে ১০০ টিরও বেশি ক্ষুদ্র ক্ষুদ্র দ্বীপ রয়েছে।
সুশিমা হ'ল জাপানীয় কোরিয়ান উপদ্বীপ-এর সবচেয়ে কাছের অঞ্চল। এটি বুশান থেকে প্রায় ৫০ কিলোমিটার দূরে অবস্থিত। পরিষ্কার দিনে কোরিয়ান উপদ্বীপের পাহাড় এবং পর্বতমালা দুটি উত্তর পাহাড়ের উপরের উচ্চতা থেকে সহজে দৃশ্যমান হয়। সুশিমা অববাহিকার মধ্যে আইকি দ্বীপ-এ অবস্থিত নিকটতম জাপানি বন্দর আইকি ৫০ কিলোমিটার দূরে অবস্থিত। সুশিমা দ্বীপ এবং আইকি দ্বীপ সম্মিলিতভাবে আইকি–সুশিমা কোয়াসি-জাতীয় উদ্যান এর সীমানার মধ্যে অবস্থিত। এটি প্রকৃতি সংরক্ষণ হিসাবে মনোনীত এবং আরও উন্নয়ন থেকে সুরক্ষিত। সুশিমার বেশিরভাগ অংশ (৮৯%) প্রাকৃতিক উদ্ভিদ এবং পর্বতমালা দ্বারা আচ্ছাদিত। সুশিমা দ্বীপে অনেকগুলি পর্বত রয়েছে যেমন মাউন্ট ওহিরা, মাউন্ট ইয়াতাতে, মাউন্ট হোকোগটাকে, মাউন্ট কোয়াসন, মাউন্ট অনটাকে, মাউন্ট গোগেন।
কৃত্রিম জলপথে দুটি দ্বীপে বিভক্ত হওয়া সত্ত্বেও জাপান সরকার সুশিমা দ্বীপটিকে একক সত্তা হিসাবে পরিচালনা করে। উত্তরের অঞ্চলটি কামিনো-শিমা (上 島) এবং দক্ষিণ দ্বীপটি শিমোনো-শিমা (下 島) নামে পরিচিত। উভয় উপ-দ্বীপে এক জোড়া পাহাড় রয়েছে। শিমো-নো-শিমার মাউন্ট ইয়াতেটের (矢 立 山) উচ্চতা হ'ল । আরিকে-ইয়ামার (有 明 山) উচ্চতা এবং কামি-নো-শিমায় রয়েছে মি-টেক (御 嶽) যার উচ্চতা । দ্বীপের দুটি প্রধান বিভাগ এখন সেতু এবং উঁচু বাঁধ দিয়ে যুক্ত হয়েছে। দ্বীপটির মোট আয়তন ।
সুসিমার একটি সামুদ্রিক আর্দ্র উপক্রান্তীয় জলবায়ু রয়েছে এবং সেটি মৌসুমি বায়ুর দ্বারা প্রবলভাবে প্রভাবিত। গড় তাপমাত্রা এবং গড় বার্ষিক বৃষ্টিপাত ২,১৩২.৬ মিমি। দ্বীপে রেকর্ড করা সর্বোচ্চ তাপমাত্রা ২০১৩ সালের ২০ শে আগস্টে এবং সর্বনিম্ন ১৮৯৫ সালে । বছরের বেশিরভাগ সময় জুড়ে নাগাসাকির তুলনায় সুশিমা শহর ১-২ ডিগ্রি সেন্টিগ্রেড বেশি শীতল থাকে দেখা যায়। দ্বীপের বৃষ্টিপাত সাধারণত জাপানের প্রধান দ্বীপের চেয়ে বেশি। এটি তাদের আকারের পার্থক্যের জন্য দায়ী। সুশিমা ছোট এবং বিচ্ছিন্ন হওয়ায় এটি চারদিক দিয়ে আর্দ্র সামুদ্রিক বায়ুতে উন্মুক্ত থাকে। এর কারণে দ্বীপে খাড়াই বাড়ার সাথে সাথে ঢাল বরাবর বৃষ্টি ঝরে পড়ে। মহাদেশীয় বায়ু বসন্তকালে চীন থেকে লোয়েস (হলুদ বালু) বহন করে আনে এবং শীতকালে দ্বীপটিকে শীতল করে তোলে। নাগাসাকি প্রদেশের অন্যান্য অঞ্চলের তুলনায় সুসিমায় বর্ষা মরশুম শুরু এবং শেষ হয় দেরিতে এবং খুব কমই ঘটেছে যে সুসিমায় টাইফুন সরাসরি আঘাত হেনেছে।
ইলিশ চত্বর

ইলিশ চত্বর হল চাঁদপুর জেলার চাঁদপুর শহরে সড়কের মাঝখানে তৈরিকৃত একটি চত্বর। চাঁদপুর স্টেডিয়াম, পৌর বাস স্ট্যান্ড এবং সরকারি অফিসার্স কোয়াটারের ত্রিমূখী রাস্তার মিলন স্থলে চাঁদপুরের এই ঐতিহ্যকে প্রতীকী উপস্থাপনের নিমিত্ত চাঁদপুর পৌরসভার পক্ষ থেকে স্থাপিত একটি দৃষ্টিনন্দন ও চমৎকার ভাস্কর্য যা ইলিশ চত্বর নামে পরিচিত।
সুস্বাদু ইলিশ মাছের জন্য বিখ্যাত চাঁদপুর জেলা। যার কারণেই ইলিশের বাড়ি বলা হয় চাঁদপুর জেলাকে। আর এর স্মৃতি সরূপ চাঁদপুর জেলার বাস স্ট্যান্ড এবং স্টেডিয়ামের সামনে সড়কের মাঝখানে তৈরি করা হয়েছে ইলিশ চত্বর নামের এই ভাস্কর্য। এটির নকশাকারী ছিলেন ভাস্কর্য শিল্পী স্বপন আচার্য। মূলত চাঁদপুর পৌরসভার উদ্যোগে এই ইলিশ চত্বরটি তৈরি করা হয়।
ইলিশ চত্বরটির নকশা করেন ভাস্কর শিল্পী স্বপন আচার্য। চাঁদপুরের বিখ্যাত ইলিশের উপর ভিত্তি করেই এর নকশা করা হয়।
ইলিশের নগরী খ্যাত চাঁদপুর জেলা সারা দেশে মিঠা পানির সুস্বাদু ইলিশের অভয়াশ্রম হিসাবে সুপরিচিত। পদ্মা, মেঘনা ও ডাকাতিয়ার মিলনস্থল ইলিশ মাছ প্রজননের সবচেয়ে বড় প্রাকৃতিক ক্ষেত্র হিসাবে প্রাচীন কাল থেকেই সুপরিচিত। এখানে রয়েছে মাৎস্য ও নদী গবেষণা কেন্দ্র। যেখানে নদী. মাৎস্য ও বিশেষ করে পুকুরে ইলিশ চাষের সম্ভাবনা নিয়ে গবেষণা করা হচ্ছে। অত্যন্তসুস্বাদু এই মাছের ব্যাপক জনপ্রিয়তার ফলে দেশে ও বিদেশে ‘‘চাঁদপুরের ইলিশ’’ একটি বিশ্বস্তব্রান্ডে পরিণত হয়েছে। দেশের চাহিদা মিটানোর পাশাপাশি প্রতি বছর হাজার হাজার টন মিঠা পানির ইলিশ বিদেশে রপ্তানীর মাধ্যমে দেশে ব্যাপক বৈদেশিক মুদ্রা আনয়নে ইলিশ বিশেষ ভূমিকা রাখছে। বিশেষ করে পাশ্ববর্তী দেশ সমূহে রয়েছে চাঁদপুরের ইলিশের বিশাল বাজার। তাই বর্ষা মৌসুমে চাঁদপুরের ইলিশ খাওয়ার জন্য এবং তাজা রূপালী ইলিশ একনজর দেখার জন্য দেশি বিদেশী পর্যটকদের ভিড় জমে। আপনিও আমন্ত্রিত। চাঁদপুর জেলার প্রাণ কেন্দ্র তালতলা এলাকায় চাঁদপুর স্টেডিয়াম, পৌর বাস স্ট্যান্ড এবং সরকারি অফিসার্স কোয়াটারের ত্রিমূখী রাস্তার মিলন স্থলে চাঁদপুরের এই ঐতিহ্যকে প্রতীকী উপস্থাপনের নিমিত্ত চাঁদপুর পৌরসভার পক্ষ থেকে একটি দৃষ্টিনন্দন ও চমৎকার ভাস্কর্য স্থাপন করা হয়েছে। যা ইলিশ চত্বর নামে পরিচিত। মূল শহরের প্রবেশ মুখে অবস্থিত এই ভাস্কর্যটি যে কোন দর্শনার্থীর চোখ জুড়াবে।
কন্নড় ভাষাভাষী অনুযায়ী ভারতের রাজ্যসমূহ

কন্নড় ভাষা হল দ্রাবিড়ীয় ভাষা-পরিবারের অন্তর্ভুক্ত একটি তামিল-কন্নড় ভাষাগোষ্ঠীর কন্নড়-বাদাগার অন্তর্গত একটি ভাষা। এটি ভারতের কর্ণাটক রাজ্যের স্থানীয় এবং সরকারি ভাষা। ভারতের ২০১১ সালের জনগননা অনুযায়ী এটি মাতৃভাষীর সংখ্যা অনুসারে ভারতের ৮ম সর্বাধিক প্রচলিত ভাষা
এবং ভারতে এই ভাষার বক্তার সংখ্যা ৪ কোটি ৩৭ লক্ষ যা ভারতের মোট জনসংখ্যার ৩.৬১%। মাতৃভাষী বক্তার সংখ্যা অনুসারে এই ভাষাটি বিশ্বের ৩৫তম সর্বাধিক প্রচলিত ভাষা।
নিচের তালিকাটি কন্নড়-ভাষী জনসংখ্যা অনুযায়ী ভারতীয় রাজ্য ও কেন্দ্রশাসিত অঞ্চলগুলির তালিকা।
২০০১ খ্রিস্টাব্দের জনগণনা অনুসারে বিভিন্ন রাজ্য ও কেন্দ্রশাসিত অঞ্চলে বসবাসকারী কন্নড়ভাষীর তালিকা নিম্নরূপ:
বেঙ্গাই

বেঙ্গাই হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত গোঘাট ২ সমষ্টি উন্নয়ন ব্লকের একটি গ্রাম।
বেঙ্গাই গ্রামের স্থানাঙ্ক ।
২০১১ সালের জনগণনার তথ্য অনুযায়ী, বেঙ্গাই গ্রামের মোট জনসংখ্যা ৪,৬৭৪। এর মধ্যে ২,৩৭৪ জন (৫১ শতাংশ) পুরুষ এবং ২,৩০০ জন (৪৯ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ৪৬৮। বেঙ্গাই গ্রামের মোট সাক্ষর জনসংখ্যা ৩,৩১২ (অন্যূন ছয় বছর বয়সী জনসংখ্যার ৭৮.৭৪ শতাংশ)।
১৯৫৯ সালে বেঙ্গাই গ্রামে অঘোরকামিনী প্রকাশচন্দ্র মহাবিদ্যালয় নামে একটি সাধারণ ডিগ্রি কলেজ প্রতিষ্ঠিত হয়। বর্ধমান বিশ্ববিদ্যালয় অনুমোদিত এই কলেজটিতে বাংলা, ইংরেজি, সংস্কৃত, সাঁওতালি, ইতিহাস, ভূগোল, দর্শন, রাষ্ট্রবিজ্ঞান, অর্থনীতি, শারীরশিক্ষা, সংগীত, পদার্থবিদ্যা, রসায়ন, গণিত ও বাণিজ্য শিক্ষা দান করা হয়। এই কলেজে একটি ছাত্রাবাসও রয়েছে। বেঙ্গাই গ্রামের অন্যান্য শিক্ষাপ্রতিষ্ঠানগুলি হল বেঙ্গাই উচ্চ বিদ্যালয়, বেঙ্গাই বালিকা উচ্চ বিদ্যালয়, সুভাষনগর আইটিআই, শরৎ বিদ্যাপীঠ, স্বামী বিবেকানন্দ ইনস্টিটিউট অফ এডুকেশন (বি.এড কলেজ) ও বিবেকানন্দ ইনস্টিটিউট অফ এডুকেশন (বি.এড কলেজ)। ১৯৫৮ সাল থেকে বেঙ্গাই উচ্চ বিদ্যালয়ে একাদশ-দ্বাদশ শ্রেণিতে কৃষি শিক্ষা দেওয়া হয়ে থাকে।
নারহট্ট ইউনিয়ন

নারহট্ট ইউনিয়ন বাংলাদেশের বগুড়া জেলার কাহালু উপজেলার একটি ইউনিয়ন।
উপজেলা সদর থেকে ৪.৫০ কিলোমিটার দূরে ইউনিয়নটি অবস্থিত। এর পশ্চিমে বাথই ইউনিয়ন, দক্ষিণে কড়ই গোকুল, উত্তরে কল্যাণপুর এবং পূর্বে শিকড়।
এই ইউনিয়নের মোট আয়তন ২২.৩২ বর্গকিলোমিটার।
এই ইউনিয়নের মোট জনসংখ্যা ২৯,১২৫ জন।
এই ইউনিয়ন ২১টি গ্রাম ও ২০টি মৌজা নিয়ে গঠিত। 
ইউনিয়নে ৪টি মাধ্যমিক বিদ্যালয়, ১১টি সরকারি প্রাথমিক বিদ্যালয়, ১টি কলেজ ও ৩টি মাদ্রাসা রয়েছে। 
৩টি হাটবাজার রয়েছে।
ইউনিয়নের বর্তমান চেয়ারম্যান আলহাজ্ব মো:আব্দুর রহিম প্রামানিক।
এখানে ৫৫টি মসজিদ ও ৪টি মন্দির রয়েছে।
পাইকড় ইউনিয়ন

পাইকড় ইউনিয়ন বাংলাদেশের বগুড়া জেলার কাহালু উপজেলার একটি ইউনিয়ন।
উপজেলা সদর থেকে ১১ কিলোমিটার দূরত্বে পাইকড় ইউনিয়ন অবস্থিত। এর পূর্বে নুনগোলা ইউনিয়ন, পশ্চিমে কালাই ইউনিয়ন, নারহট্ট ইউনিয়ন, উত্তরে নামুজা ইউনিয়ন, এবং দক্ষিণে মুরইল ইউনিয়ন অবস্থিত।
এই ইউনিয়নের মোট আয়তন ২৪ বর্গকিলোমিটার। 
এই ইউনিয়নের মোট জনসংখ্যা ২৩,৪২৩ জন।
পাইকড় ইউনিয়ন ১৭টি গ্রাম ও মৌজা নিয়ে গঠিত।
এই ইউনিয়নে ৪টি উচ্চ বিদ্যালয়, ১১টি প্রাথমিক বিদ্যালয়, ১টি কলেজ ও ৩টি মাদ্রাসা রয়েছে। 
পাইকড় ইউনিয়নে ৫টি হাটবাজার রয়েছে।
ইউনিয়নের বর্তমান চেয়ারম্যান মিটু চৌধুরী।
বীরকেদার ইউনিয়ন

বীরকেদার ইউনিয়ন বাংলাদেশের বগুড়া জেলার কাহালু উপজেলার একটি ইউনিয়ন।
এটি উপজেলা সদর থেকে ১২ কিলোমিটার দূরে অবস্থিত। এর পশ্চিমে দুপচাচিয়া উপজেলা, উত্তরে কালাই ইউনিয়ন, দক্ষিণে দূর্গাপুর ইউনিয়ন এবং পূর্বে নারহট্ট ইউনিয়ন।
এই ইউনিয়নের মোট আয়তন ২১.৪০ বর্গকিলোমিটার।
এই ইউনিয়নের মোট জনসংখ্যা ২৪,৩৩০ জন।
এই ইউনিয়ন ৩৬টি গ্রাম ও ১৫টি মৌজার সমন্বয়ে গঠিত। 
এই ইউনিয়নে ২টি মাধ্যমিক বিদ্যালয়, ১০টি প্রাথমিক বিদ্যালয় ও ৩টি মাদ্রাসা রয়েছে। 
২টি হাটবাজার রয়েছে।
ইউনিয়নের বর্তমান চেয়ারম্যান সেলিম উদ্দীন।
এই ইউনিয়নে ৫৫টি মসজিদ ও ২টি মন্দির রয়েছে।
নারায়ণগঞ্জ লোকাল

নারায়ণগঞ্জ লোকাল (ট্রেন নং ২১১–২৩৮) বাংলাদেশ রেলওয়ে কর্তৃক পরিচালিত বাংলাদেশের একটি লোকাল ট্রেন। এটি ঢাকার কমলাপুর স্টেশন থেকে নারায়ণগঞ্জের নারায়ণগঞ্জ স্টেশন পর্যন্ত চলাচল করতো।
মাত্র ১৬ কিলোমিটার দীর্ঘ ঢাকা–নারায়ণগঞ্জ রেলপথে এই ট্রেনটি চলাচল করে নারায়ণগঞ্জ লোকাল বাংলাদেশের অন্যতম স্বল্প–দূরত্বের ট্রেন হিসেবে পরিচিত। এই ট্রেনের বিশেষত্ব হচ্ছে এতে মহিলাদের জন্য একটি সংরক্ষিত কোচ রয়েছে।
১ আগস্ট ২০২৩ এ নারায়ণগঞ্জ লোকালে কমিউটার ট্রেনের সমান সুযোগ-সুবিধা থাকায় বর্তমানে নারায়ণগঞ্জ লোকাল নারায়ণগঞ্জ কমিউটার হিসেবে চলাচল করছে।
ট্রেনটি সপ্তাহে ৭ দিন চলাচল করতো।তবে শুক্রবার ৪ জোড়া ট্রেন চলাচল করতো।
এই ট্রেনটিতে ২৩০০, ২৪০০, ২৫০০ সিরিজের লোকোমোটিভ ব্যবহার করা হয়। ট্রেনটি ৮/১৬ লোডের ভেস্টিবিউলবিহীন ভ্যাকুয়াম ব্রেকের শোভন কোচে চলাচল করে।
সেজউইক কাউন্টি চিড়িয়াখানা

সেজউইক কাউন্টি চিড়িয়াখানা হলো এজেডএ স্বীকৃত একটি বন্যপ্রাণী উদ্যান এবং মার্কিন যুক্তরাষ্ট্রের কানসাসের উইচিটা শহরের প্রধান আকর্ষণ। সেজউইক কাউন্টি জুওলজিক্যাল সোসাইটির সহায়তায় ১৯৭১ সালে প্রতিষ্ঠিত, বিরল এবং বিপন্ন প্রাণী প্রজাতির সফল প্রজনন এবং সেগুলোর জন্য সংরক্ষণ কর্মসূচী আয়োজন করায় চিড়িয়াখানাটি দ্রুত জাতীয় এবং আন্তর্জাতিক উভয় উভয় অঙ্গনে পরিচিতি লাভ করে। প্রায় ৪০০ প্রজাতির ৩,০০০ প্রাণী থাকায়, চিড়িয়াখানাটির দর্শক সংখ্যা ধীরে ধীরে বৃদ্ধি পেয়েছে এবং এখন এটি রাজ্যের এক নম্বর বহিরাগত পর্যটন আকর্ষণে পরিণত হয়েছে। সেডগউইক কাউন্টি চিড়িয়াখানা প্রতিদিন সকাল 9:00 টা থেকে বিকাল 5:00 পর্যন্ত খোলা থাকে।
ডাউনিং গোরিলা ফরেস্ট একটি ছোট কঙ্গো গ্রামের ডি ব্রেযার বানর, কোলোবাস বানর, গোলাপী এবং সাদা রঙের পেলিকান প্রদর্শনী বিনোদনের মাধ্যমে শুরু হয়। একটি সেতু জুড়ে স্যাডল-বিল সারসের প্রদর্শনী, সেই সাথে কালো মুকুট পড়া ক্রেন এবং ওকাপির প্রদর্শনীও দেখানো হয়। তবে এর প্রধান আকর্ষণ হলো একটি বৃহৎ গোরিলা প্রদর্শনী। এদেরকে সাধারণত অভ্যন্তরীণ বাড়িতে দেখা যায়, তবে অনেক সময় বাইরে বড় করে দেখার জানালা বা একটি খাঁচায়ও দেখা যেতে পারে।
সিংহ, লাল নদীর হগ, এবং মীরাকাটের দুটি প্রদর্শনীর চারপাশে একটি পথ বাতাস বইছে। প্রতিটি প্রদর্শনীর বিভিন্ন দিক থেকে বিভিন্ন দৃষ্টিভঙ্গি রয়েছে। পুরো এলাকায় দৈত্যাকার বোল্ডার সঙ্গে একটি কোপজে থিম আছে। শেষে আফ্রিকান কুকুরদের আঁকা ছবির জন্য একটি প্রদর্শনী। আঘাতগুলিকে জীবন-হুমকি হিসাবে বিচার করা হয়নি, এইভাবে বিপন্ন প্রজাতিগুলিকে euthanized করা হয়নি।
রূপান্তরকামী পুরুষ

রূপান্তরকামী পুরুষ (ট্রান্সম্যান বা এফটিএম বা FTM বা ফিমেল-টু-মেল যার অর্থ মহিলা-থেকে-পুরুষ) এমন এক ব্যক্তি যাকে জন্মের সময় স্ত্রী হিসাবে ঘোষণা করা হয়েছিল । বিভিন্ন ধরনের লিঙ্গ বৈকল্পিক মানুষ (রূপান্তরকামীরা সহ) ট্রান্সজেন্ডার (রূপান্তরিত লিঙ্গ) শব্দের  অন্তর্ভুক্ত।  অনেক রূপান্তরকামী  পুরুষ  অস্ত্রোপচার বা হরমোন রূপান্তর, বা উভয়ভাবেই (লিঙ্গ পরিবর্তন চিকিৎসা) তাদের চেহারা এমনভাবে পরিবর্তিত করেন যাতে তাদের গঠন তাদের লিঙ্গ পরিচয়ের সাথে অভিন্ন হয় বা লিঙ্গ অস্বস্তিকে হ্রাস করে । 
গবেষণা দেখায় যে বেশিরভাগ রূপান্তরকামী পুরুষরা বিপরীতকামী হয়ে থাকেন ( যার অর্থ তারা নারীদের প্রতি যৌন আকর্ষণ অনুভব করেন),
মূলত , রূপান্তরকামী পুরুষ শব্দটি এমন মহিলা থেকে পুরুষ রূপান্তরকামী ব্যক্তিদের চিহ্নিত করতে ব্যবহার করা হত যারা হরমোন প্রতিস্থাপন চিকিৎসা (এইচআরটি) বা লিঙ্গ পুনর্নিমান অস্ত্রোপাচার (এসআরএস) বা উভয়ই করিয়ে থাকতেন । রূপান্তরের  সংজ্ঞাটিকে  মনস্তাত্ত্বিক বিকাশের তত্ত্বগুলি বা স্বগ্রহণযোগ্যতার পদ্ধতিগুলিকে অন্তর্গত  করার মাধ্যমে প্রসারিত করা হয়েছে । যারা রূপান্তরকামী হিসাবে চিহ্নিত হন তাদের অনেকে লিঙ্গ অস্বস্তির  শিকার হতে পারেন।
নীচের কয়েকটি বা সমস্ত পদক্ষেপগুলিই রূপান্তরের অংশ হতে পারে :
কিছু  রূপান্তরকামী পুরুষ বিপরীতকামী মহিলাদের সাথে সম্পর্কে থাকেন , আবার কিছু রূপান্তরকামী পুরুষরা কুইয়ার মহিলাদের সাথে সম্পর্কে থাকেন কারণ কুইয়ার মহিলারা বেশীরভাগ সময়  অন্তরঙ্গ সঙ্গী বাছাইয়ের ক্ষেত্রে কোনও ব্যক্তির লিঙ্গ এবং যৌন শারীরবৃত্ত বিষয়ে কম চিন্তিত হন ৷ লেসবিয়ান সম্প্রদায়ের সাথে রূপান্তরকামী পুরুষদের ইতিহাস থাকতে বা বিস্তৃত লিঙ্গ বৈচিত্র্যের  গ্রহণযোগ্যতার কারণে তারা এই সম্প্রদায়ের সাথে আরও ভালভাবে মেলামেশা করতে পারেন । কিছু রূপান্তরকামী পুরুষ লেসবিয়ান হিসাবে চিহ্নিত হন ( যাদের "বুচ লেসবিয়ান" বলা হয় ) এটা বুঝতে পারার আগে যে তারা আসলে রূপান্তরকামী ৷
সাঁ-দ্যনি, সেন-সাঁ-দ্যনি

সাঁ-দ্যনি () ফ্রান্সের পারির উত্তর শহরতলীর একটি কম্যুন। এটি পারির কেন্দ্র থেকে ৯.৪ কিমি (৫.৮ মাইল) দূরে অবস্থিত। সাঁ-দ্যনি সেন-সাঁ-দ্যনি দেপার্তমঁর একটি উপ-প্রশাসনিক জেলা এবং সাঁ-দ্যনির আরোঁদিসমাঁর আসন। সাঁ-দ্যনির বাসিন্দাদের দিওনিসাঁ নামে ডাকা হয়।
এখানে ফ্রান্সের জাতীয় ফুটবল ও রাগবি স্টেডিয়াম স্তাদে দে ফ্রান্স অবস্থিত, যা ১৯৯৮ ফিফা বিশ্বকাপের জন্য নির্মিত হয়েছিল। শহরটি পূর্বে শিল্প উপনগরী ছিল, যা বর্তমানে অর্থনীতির ভিত্তিতে পরিণত হচ্ছে।
২য় শতাব্দীতে সাঁ-দ্যনি শহরের বর্তমান অবস্থানে কাতোলাকুস নামে একটি গ্যালো-রোমান গ্রাম ছিল। ২৫০ সালে পারির প্রথম বিশপ এবং ফ্রান্সের সন্তদের পৃষ্টপোষক সন্ত দ্যনি খুন হন এবং তাকে কাতোলাকুসের সমাধিতে সমাহিত করা হয়। দ্যনির সমাধি অচিরেই উপাসনার স্থান হয়ে ওঠে। ৪৭৫ সালের দিকে সন্ত জঁভিয়েভ দ্যনির সমাধিতে একটি ছোট চ্যাপল নির্মাণ করেন, যা সে সময়ে তীর্থযাত্রার জনপ্রিয় স্থান হয়ে ওঠে। এই চ্যাপলটি প্রথম দাগোবের (আনু. ৬০৩-৬৩৯) পুনর্নির্মাণ করেন এবং তা রাজকীয় মঠে পরিণত হয়। দাগোবের এই মঠে বেশ কিছু সুযোগ সুবিধা প্রদান করেন, যেমন পারি থেকে বিশপদের স্বাধীনতা, বাজার রাখার অধিকার, এবং সবচেয়ে গুরুত্বপূর্ণ হল তাকে সাঁ-দ্যনির বাজিলিকায় সমাহিত করা হয়, যে ঐতিহ্য তার প্রায় সকল উত্তরসূরি অনুসরণ করেন, তথা প্রায় সকল ফরাসি রাজাকে এখানে সমাহিত করা হয়েছে। মধ্যযুগে দাগোবেরের প্রদত্ত সুযোগ সুবিধার জন্য সাঁ-দ্যনি খুবই গুরুত্বপূর্ণ হয়ে ওঠে। সমগ্র ইউরোপের বণিকেরা এই মঠের বাজারে বেচা-কেনা করতে আসত।
১১৪০ সালে রাজার উপদেষ্টা অ্যাবট স্যুগে সাঁ-দ্যনির নাগরিকদের জন্য আরও সুযোগ-সুবিধা নিয়ে আসেন। তিনি সাঁ-দ্যনির বাজিলিয়ার আওতা বৃদ্ধির কাজ শুরু করেন, যা এখনো বিদ্যমান। একে গোথিক স্থাপত্যের প্রারম্ভিক ভাগের প্রথম উদাহরণ হিসেবে উল্লেখ করা হয়। নতুন গির্জাটি ১১৪৪ সালে উপাসনার জন্য পৃথক করা হয়।
শতবর্ষ ব্যাপী যুদ্ধে সাঁ-দ্যনির জনসংখ্যা হ্রাস পায়। যুদ্ধের পর ১০,০০০ জনসংখ্যা থেকে ৩,০০০ জন বেঁচে ছিল।
ফরাসি ধর্মের যুদ্ধে ক্যাথলিক ও প্রোটেস্ট্যান্টদের মধ্যে ১৫৬৭ সালের ১০ই নভেম্বর সাঁ-দ্যনির যুদ্ধ হয়। প্রোটেস্ট্যান্টরা পরাজিত হলেও ক্যাথলিকদের কমান্ডার আন দ্য মোঁমোরঁসি খুন হন। ১৫৯০ সালে শহরটি চতুর্থ অঁরির নিকট সমর্পণ করা হয়। অঁরি ১৫৯৩ সালে সাঁ-দ্যনি মঠে ক্যাথলিক ধর্মে ধর্মান্তরিত হন।
রাজা চতুর্দশ লুই (১৬৩৮-১৭১৫) সাঁ-দ্যনিতে বুনন ও সুতা কাটা এবং রং করা-সহ কয়েকটি শিল্প চালু করেন। তার উত্তরসূরি পঞ্চদশ লুইয়ের (১৭১০-১৭৭৪) কন্যা কার্মেলিত কনভেন্টের একজন নান ছিলেন। তিনি এই শহরের প্রতি আকৃষ্ট হন এবং এতে করে পঞ্চদশ লুই এই কনভেন্টে একটি চ্যাপল যোগ করেন ও রাজকীয় মঠের দালানগুলো নতুন করে সাজান।
সাঁ-দ্যনিতে মেট্রো, আরইআর, ট্রাম ও ট্রান্সিলিয়েন যোগাযোগ ব্যবস্থা রয়েছে। সাঁ-দ্যনি রেল স্টেশন ১৮৪৬ সালে নির্মিত হয়, যা পূর্বে সাঁ-দ্যনির একমাত্র রেল স্টেশন ছিল। বর্তমানে এটি ট্রান্সিলিয়েন পারি - নর (লাইন আশ) উপশহর রেল লাইন ও আরইআর লাইন ডি'র মধ্যবর্তী স্টেশন হিসেবে ব্যবহৃত হয়।
সাঁ-দ্যনিতে ২৯টি সরকারি প্রাক-বিদ্যালয় বা নার্সারি বিদ্যালয় রয়েছে। এখানে ৩০টি সরকারি বাধ্যতামূলক বিদ্যালয় রয়েছে, তন্মধ্যে একটি আন্তঃসাম্প্রদায়িক বিদ্যালয়। এই শহরে আটটি সরকারি উচ্চ বিদ্যালয় রয়েছে। এই শহরের কলেজগুলো হল লিস বার্থোল্ডি, লিস পল এলুয়ার, লিস স্যুগে, ও লিস দাপ্লিকাশিও দ্য লেনা।
সাঁ-দ্যনিতে একটি বেসরকারি বাধ্যতামূলক, মাধ্যমিক ও উচ্চ বিদ্যালয় রয়েছে এবং একটি বেসরকারি মাধ্যমিক ও উচ্চ বিদ্যালয় রয়েছে।
খোট্টাপাড়া ইউনিয়ন

খোট্টাপাড়া বাংলাদেশের বগুড়া জেলার শাজাহানপুর উপজেলার অন্তর্গত একটি ইউনিয়ন।
খোট্টাপাড়া ইউনিয়নের আয়তন ৩,৭৫২ একর (১৫.১৮ বর্গ কিলোমিটার)।
২০১১ সালের আদমশুমারি অনুযায়ী খোট্টাপাড়া ইউনিয়নের মোট জনসংখ্যা ২২,৮৪৮ জন। এর মধ্যে পুরুষ ১১,৫৮৯ জন এবং মহিলা ১১,২৫৯ জন। মোট পরিবার ৫,৮৮০টি।
২০১১ সালের আদমশুমারি অনুযায়ী খোট্টাপাড়া ইউনিয়নের সাক্ষরতার হার ৪৮.৭%। পুরুষদের মধ্যে সাক্ষরতার হার ৪৯.৬% এবং নারীদের মধ্যে সাক্ষরতার হার ৪৭.৭%।
খোট্টাপাড়া ইউনিয়নে 
• ভোমরকুটি বালিয়া দরবার শরিফ
• মোস্তাইল পাঁচপীরতোলা মাজার
• জালশুকা দাসপাড়া শ্রী শ্রী দূর্গা মন্ডব
• জালশুকা সার্বজনীয় পূর্জা মন্ডপ
খোট্টাপাড়া ইউনিয়নের হাট-বাজার:
খারুয়া মেলা বাংলাদেশের উত্তরাঞ্চলের একটি প্রাচীন লোকজ মেলা। বগুড়া জেলা শহর হতে ১৩ কিলোমিটার পূর্বদিকে খারুয়া দহ নামক স্থানে প্রতি বছর যে মেলা বসে তাই খারুয়া মেলা নামে পরিচিত। একে ছোট সন্ন্যাসী মেলা বলেও ডাকা হয়। বাংলাদেশে গ্রামীণ মেলাসেমূহের মধ্যে বগুড়ার খারুয়া মেলা অন্যতম। মেলাটি প্রায় ৩শত বছর পূর্বে শুরু হয় বলে ধারণা করা হয়। প্রতিবছর ফাল্গুন মাসের প্রথম বুধবার শাজাহানপুরের জালশুকা গ্রামের খারুয়া দহে অনুষ্ঠিত এ মেলা। মেলাটি এ এলাকার প্রায় ৩শ’ বছরের ঐতিহ্য।
মঈনুল ইসলাম খান

মঈনুল ইসলাম খান শান্ত বাংলাদেশের মানিকগঞ্জ জেলার রাজনীতিবিদ ও প্রকৌশলী যিনি তৎকালীন মানিকগঞ্জ-৪ আসনের সংসদ সদস্য ছিলেন।
মঈনুল ইসলাম খাঁন মানিকগঞ্জ জেলায় জন্মগ্রহণ করেন। তার পিতা শামসুল ইসলাম খান শিল্পপতি, শিল্প মন্ত্রী ও তৎকালীন মানিকগঞ্জ-৪ আসনের সংসদ সদস্য ছিলেন। ছোট ভাই হাফিজুল ইসলাম উট্টু ১৯৮৮ সালে সারাদেশে ভয়াবহ বন্যার সময় সিঙ্গাইর উপজেলায় ত্রাণ বিতরনের সময় নৌকা ডুবিতে মারা যান।
প্রকৌশলী মঈনুল ইসলাম খান খালেদা জিয়ার উপদেষ্টা কাউন্সিলের সদস্য ও মানিকগঞ্জ জেলা বিএনপির সাধারণ সম্পাদক। তার পিতা তৎকালীন মানিকগঞ্জ-৪ আসনের সংসদ সদস্য শামসুল ইসলাম খান ২১ জানুয়ারী ২০০৬ সালে মৃত্যুবরণ করলে তিনি উপ নির্বাচনে সংসদ সদস্য নির্বাচিত হন।
সৈয়দ শহীদুল হক জামাল

সৈয়দ শহীদুল হক জামাল (–১৮ মার্চ ২০২০) বাংলাদেশের পিরোজপুর জেলার রাজনীতিবিদ ও সাবেক হুইপ যিনি সংসদ সদস্য ও মন্ত্রী ছিলেন।
সৈয়দ শহীদুল হক জামাল সালে পিরোজপুরের বানারীপাড়ার উদয়কাঠি ইউনিয়নের লবণসাড়া গ্রামে জন্মগ্রহণ করেন। তার ৩ ছেলে ও ১ মেয়ে।
সৈয়দ শহীদুল হক জামাল বিএনপি চেয়ারপারসনের উপদেষ্টা মন্ডলীর সদস্য, কেন্দ্রীয় কমিটির কার্যনির্বাহী সদস্য ও পিরোজপুর জেলা সভাপতি ছিলেন। তিনি অষ্টম জাতীয় সংসদের সাবেক হুইপ ও বাংলাদেশ রেডক্রিসেন্ট সোসাইটির চেয়ারম্যান ছিলেন। অষ্টম জাতীয় সংসদে তিনি প্রথমে মেহেরপুর ও পরে পিরোজপুর জেলার দায়িত্বপ্রাপ্ত মন্ত্রীও ছিলেন।
তিনি তৎকালীন বাকেরগঞ্জের সহিত পিরোজপুর আসন থেকে বাংলাদেশ জাতীয়তাবাদী দলের প্রার্থী হিসেবে ১৯৯১ সালের পঞ্চম, ১৫ ফেব্রুয়ারি ১৯৯৬ সালের ষষ্ঠ ও ২০০১ সালের অষ্টম জাতীয় সংসদ নির্বাচনে বরিশালের সহিত পিরোজপুর থেকে সংসদ সদস্য নির্বাচিত হন।
ওয়ান ইলেভেনের পটপরিবর্তনের পর বাংলাদেশ জাতীয়তাবাদী দলের সংস্কারপন্থী নেতা হিসেবে তিনি চিহ্নিত হয়ে বহিষ্কার হন। ২০১৮ সালের নভেম্বরে একাদশ জাতীয় সংসদ নির্বাচনের আগে বহিষ্কারাদেশ প্রত্যাহার করা হলে বরিশাল-২ ও পিরোজপুর-১ আসনে নির্বাচন করার জন্য দলীয় মনোনয়ন ফরম সংগ্রহ করলেও দল তাকে মনোনয়ন দেয়নি।
২০০৮ সালের নবম জাতীয় সংসদ নির্বাচনে স্বতন্ত্র হিসেবে তিনি পিরোজপুর-১ আসন থেকে পরাজিত হয়ে ছিলেন। ১৯৬৫ সালে তিনি প্রথমে উদয়কাঠী ইউনিয়ন সদস্য নির্বাচিত হয়ে ছিলেন।
সৈয়দ শহীদুল হক জামাল ১৮ মার্চ ২০২০ সালে সিঙ্গাপুরের মাউন্ট এলিজাবেথ হাসপাতালে মৃত্যুবরণ করেন। আজিমপুর গোরস্থানে তাকে সমাহিত করা হয়।
নূর টিভি (সংযুক্ত আরব আমিরাত)

নূর টিভি () ফার্সি ভাষার একটি টেলিভিশন চ্যানেল। এটি ফার্সি ভাষার প্রথম সুন্নি ইসলামি টেলিভিশন চ্যানেল। এই চ্যানেলটি সংযুক্ত আরব আমিরাতের দুবাই মিডিয়া সিটি থেকে পরিচালিত হয়। এটি ফার্সি ভাষায় মূলত সুন্নি ধর্মীয় অনুষ্ঠান এবং প্রামাণ্যচিত্র প্রচার করে। এছাড়া উমর ও মহাবীর গাজী সালাউদ্দিনের মতো ফার্সি ভাষায় ডাবিংকৃত সুন্নি ধর্মীয় নাটক প্রচার করে।
হিন্দু সংহতি

হিন্দু সংহতি একটি ডানপন্থী হিন্দু জাতীয়বাদী সংগঠন। এটি ২০০৮ সালে তপন ঘোষ কর্তৃক প্রতিষ্ঠিত হয়। এর মূল লক্ষ্য বাঙালি হিন্দুদের সুরক্ষা। পশ্চিমবঙ্গের প্রায় প্রতিটি জেলায় কার্যক্রম রয়েছে । সম্প্রতি আসাম ও ঝাড়খণ্ডে হিন্দু সংহতির কার্যক্রম বিস্তৃত হয়েছে।
সংগঠনটি ২০০৮ সালের ফেব্রুয়ারীতে রাষ্ট্রীয় স্বয়ংসেবক সংঘ থেকে বিচ্ছিন্ন হয়ে তপন ঘোষ দ্বারা প্রতিষ্ঠিত হয়েছিল। এটি বাঙ্গালী হিন্দুদের সুরক্ষায় বিশেষ দৃষ্টি দেয়।
এই সংগঠনটির বর্তমান সভাপতি দেবতনু ভট্টাচার্য্য। তিনি ২০১৩ সালে হিন্দু সংহতিতে যোগ দিয়েছিলেন ।
সংহতি বাঙালি হিন্দুদের নিপীড়নের বিষয়ে একজন অধিবক্তা ও বাঙালি হিন্দুদের সুরক্ষা ও উন্নতির জন্য কাজ করে এবং প্রাকৃতিক দুর্যোগে সর্বসাধারণের জন্য ত্রাণ সহায়তা করে থাকে। এভাবে এটি পূর্ব ভারতে বিশেষ করে পশ্চিমবঙ্গের সাথে আসাম এবং ঝাড়খণ্ডেও বিশিষ্টতা অর্জন করেছে।
গোতলান্দ

গোতলান্দ (; ; পুরানো বানানে Gottland অথবা Gothland ; স্থানীয় উপভাষায় "গাটলান্দ" হ'ল সুইডেনের বৃহত্তম দ্বীপ। এটি সুইডেনের একটি প্রদেশ, কাউন্টি, পৌরসভা, এবং ডায়োসেসে। প্রদেশটির উত্তরে ফারো এবং গটসকা সানডেন দ্বীপগুলির পাশাপাশি পশ্চিমে কার্লসো দ্বীপপুঞ্জ (লিলা এবং স্তোরা) অন্তর্ভুক্ত রয়েছে। জনসংখ্যা ৫৮,৫৯৫, যার মধ্যে ২৩,৬০০ জন বাস করে প্রধান শহর ভিসবাই তে। সুইডেনের মোট জমির এক শতাংশেরও কম অংশ দখল করে গোতলান্দ দ্বীপ এবং গোতলান্দ প্রদেশের অন্যান্য অঞ্চল।
দ্বীপের আয়ের প্রধান উৎস হ'ল কৃষি, খাদ্য প্রক্রিয়াকরণ, পর্যটন, তথ্য প্রযুক্তি পরিষেবা, নকশা এবং কিছু ভারী শিল্প যেমন স্থানীয়ভাবে খনন করা চুনাপাথর থেকে কংক্রিট উৎপাদন। সামরিক দৃষ্টিকোণ থেকে এটি বাল্টিক সমুদ্র এর একটি কৌশলগত স্থানে অবস্থান করছে। ২০১৮ সালের হিসাবে গোতলান্দ রেজিমেন্টকে পুরায় স্থাপন করা হয়েছে এবং দ্বিতীয় বিশ্বযুদ্ধের পর প্রথমবারের মতো সুইডেনে একটি নতুন রেজিমেন্ট প্রতিষ্ঠা করা হয়েছে।
গোতল্যান্ডের নাম গীট এবং গোত-এর সাথে ঘনিষ্ঠভাবে জড়িত।
দ্বীপটি গুতেসদের আবাসস্থল ছিল এবং আজভিদে সেটেলমেন্ট-এর মতো স্থানগুলি প্রমাণ করে যে এটির দখল সেই প্রাগৈতিহাসিক কাল থেকেই ছিল। গোতলান্দের মধ্য প্রস্তর যুগের প্রায় ৫,০০০ বছর আগের পুরানো সিল শিকারীদের কঙ্কাল অবশেষের উপর ডিএনএ সমীক্ষায় দেখা গেছে সেগুলি আধুনিক যুগের ফিনস-এর সাথে সম্পর্কযুক্ত। আবার মূল ভূখণ্ডের ভাস্তেগোতলান্দ-এর গখেম প্যারিশের এক কৃষককে দেখা গেল আধুনিক কালের ভূমধ্যসাগরীয় অঞ্চলের সাথে আরও ঘনিষ্ঠভাবে সম্পর্কযুক্ত। ঐ সময়েই মধ্য প্রাচ্যের কৃষিক্ষেত্র প্রসারের সাথে এটি বেশ সামঞ্জস্যপূর্ণ।
গুতাসাগা কিংবদন্তিতে রয়েছে কীভাবে দ্বীপটিতে আইয়েলুয়ার বসতি স্থাপন করেছিলেন এবং তাঁর বংশধরেরা সেটিকে জনবহুল করেছে। এটিতে আরও বলা হয়েছে যে জনসংখ্যার এক তৃতীয়াংশকে দক্ষিণ ইউরোপে অভিবাসন ও বসতি স্থাপন করতে হয়েছিল। গোতদের অভিবাসনের সাথে সম্পর্কিত ঐতিহ্য অনুসারে দ্বীপ এবং সেখানের মানুষের আদি নাম "গুতেস"। কিংবদন্তিতে আরও উল্লেখ আছে যে পরে গুতেসরা স্বেচ্ছায় সুইডেনের রাজার অধীনে আসে এবং জোর দেওয়া হয় পারস্পরিক চুক্তির ভিত্তিতে গোতলান্দের সাথে সম্পর্কযুক্ত সুইডিশ রাজা ও বিশপের দায়িত্ব ও কর্তব্যগুলি উল্লেখ করা থাকবে। তাই কিছু ঐতিহাসিকের মতে এটি কেবল গোতলান্দের ইতিহাস রচনার বিষয় নয়, সুইডেন থেকে গোতলান্দের স্বাধীনতা দাবী করার একটি প্রচেষ্টাও এতে ছিল।
ঐ কিংবদন্তি বলে যে অ্যাওয়ার স্ত্রাবেন নামের এক ব্যক্তি সুইডেনের রাজার সাথে সেই পারস্পরিক উপকারী চুক্তির ব্যবস্থা করেন। এই ঘটনাটি নবম শতাব্দী শেষ হওয়ার আগেই সংঘটিত হয়ে থাকবে যখন ওলফস্তান হেডেবি এক প্রতিবেদনে জানান যে দ্বীপটি সুইডিশদের অধীনে ছিল:
একমাত্র গোতলান্দ দ্বীপে আবিষ্কৃত আরব দিরহাম-এর সংখ্যা আশ্চর্যজনকভাবে বেশি। দ্বীপের আশেপাশের বিভিন্ন সম্পদ ভান্ডারগুলিতে পশ্চিম ইউরেশিয়ার অন্য কোনও স্থানের তুলনায় এই রৌপ্য মুদ্রা বেশি রয়েছে দেখা গেছে। সেগুলির মোট যোগফল সমগ্র মুসলিম বিশ্বে আবিষ্কার করা সংখ্যার মতোই দুর্দান্ত। এই মুদ্রাগুলি রস ব্যবসায়ী এবং আব্বাসীয় খিলাফত ব্যবসায়ীদের মধ্যে রৌপ্য-ফুর রোড-এ চালিত বাণিজ্যের মাধ্যমে উত্তর দিকে চলে যেত এবং স্ক্যান্ডিনেভিয়ান বণিকদের দ্বারা তৈরি অর্থ উত্তর দিকের ইউরোপকে বিশেষত ভাইকিং স্ক্যান্ডিনেভিয়া এবং ক্যারোলিঞ্জিয়ান সাম্রাজ্যকে সহায়তা করত। পরবর্তী কয়েক শতাব্দীর ধরে এই অঞ্চলই প্রধান বাণিজ্যিক কেন্দ্র হিসাবে পরিগণিত হয়েছিল।
১৯০৫ সালে ইউক্রেনে আবিষ্কার করা বেরেনজান 'রানস্টোন-টি গ্রানি নামের একজন ভার্চিনিয়ান (ভাইকিং)) ব্যবসায়ী তাঁর ব্যবসায়িক অংশীদার কার্লের স্মরণে তৈরি করেছিলেন। ধারণা করা হয় তাঁরা গোতলান্দের বাসিন্দা ছিলেন।
ইটস ওকে টু নট বি ওকে

ইটস ওকে টু নট বি ওকে () কিম সু-হিউন এবং সিও ইয়ে-জি অভিনীত একটি ২০২০ দক্ষিণ কোরিয়ান রোমান্টিক টেলিভিশন সিরিজ। সিরিজটি এমন দু'জনের মধ্যে একটি অস্বাভাবিক রোম্যান্সের গল্প বলে যাঁরা একে অপরের মানসিক এবং মানসিক ক্ষত নিরাময়ে শেষ করেন। এটি প্রতি শনি ও রবিবার রাত 9 টা (কেএসটি) 20 জুন থেকে 9 আগস্ট, 2020 16 টি পর্বের জন্য টিভিএনতে প্রচারিত হয়। সিরিজটি নেটফ্লিক্সে বিশ্বব্যাপী উপলব্ধ।
নাটকটিতে মুন গ্যাং-তায়ে (কিম সু-হিউন), একটি মনোরোগ বিশেষজ্ঞ ওয়ার্ডের কমিউনিটি হেলথ কর্মী, যার ভালোবাসার জন্য সময় নেই, এবং সফল শিশুদের বইয়ের লেখক কো মুন-ইয়ং (সিও ইয়ে-জি) গল্পটি বলেছেন ভালোবাসা কেমন লাগে সে কখনই জানতে পারেনি। একে অপরের সাথে দেখা হওয়ার পরে, দুজন আস্তে আস্তে একে অপরের মানসিক ক্ষতগুলি সারতে শুরু করে। কাহিনীটি এগিয়ে যাওয়ার সাথে সাথে তাদের অন্তরঙ্গ পেস্টগুলির সত্যতাও প্রকাশ পেয়েছে যা সেগুলি ভোগ করছে।
বাংলাদেশ রেলওয়ে ক্লাস ২৯০০

বাংলাদেশ রেলওয়ে ক্লাস ২৯০০ বাংলাদেশ রেলওয়ে কর্তৃক পরিচালিত বাংলাদেশের মিটার-গেজ ডিজেল–বৈদ্যুতিক লোকোমোটিভের একটি শ্রেণী। এই শ্রেণীর মোট ৩৯টি লোকো ১৯৯৯, ২০০৪, ২০১১ ও ২০১৩ সালে বাংলাদেশ রেলওয়ের বহরে যুক্ত হয়।
সূচনাকাল থেকে এই শ্রেণীর লোকো মূলত আন্তঃনগর ট্রেনে ব্যবহার করা হয়। এছাড়াও কিছু মেইল/কমিউটার ও লোকাল ট্রেনে এর ব্যবহার রয়েছে। মালবাহী ট্রেনে এই শ্রেণীর লোকো মাঝেমধ্যে ব্যবহার করা হয়।
২৯০০ শ্রেণীর লোকো যুক্তরাষ্ট্রের ইলেক্ট্রো-মোটিভ ডিভিশনের (ইএমডি) লাইসেন্স নিয়ে দক্ষিণ কোরিয়ার হুন্দাই রোটেম উৎপাদন করে। এদের মডেল ইএমডি জিটি১৮এলএ-২, যা ২৬০০ শ্রেণীর সাথে সাদৃশ্যপূর্ণ। এই ৩৯টি লোকো ৪ ধাপে বাংলাদেশে আসে:
এই লোকোগুলোতে ইএমডি ৮-৬৪৫ই৩সি প্রাইম মুভার ব্যবহার করা হয়েছে। এদের ক্ষমতা ১,৫০০ অশ্বশক্তি এবং এরা সর্বোচ্চ ১০৭ কিমি/ঘণ্টা পর্যন্ত চলতে পারে। এদের চাকার বিন্যাস হলো এ১এ-এ১এ।
এদেরকে বাংলাদেশের অন্যতম সফল লোকো শ্রেণী বলা হয়ে থাকে। ২০২০ সাল পর্যন্ত প্রায় সকল লোকো সচল রয়েছে। ১৯৮৮ সালে ২৬০০ সিরিজের লোকো বাংলাদেশে আসে। ২৬০০ ও ২৯০০ একই ধরনের লোকো। শুধু ২৬০০ শ্রেণীরগুলো জিএমডির তৈরি। ২৭০০ শ্রেণীর লোকোর সাথেও এদের মিল রয়েছে।
বাংলাদেশের পাশাপাশি মালয়েশিয়ার Keretapi Tanah Melayu জন্য ১৭টি, ঘানার ঘানা রেলওয়ের জন্য ১৪টি ও জেনারেল মোটরসের জন্য একটি, সবমিলিয়ে মোট ৩১টি ইএমডি জিটি১৮এলসি-২ মডেলের লোকো উৎপাদন করা হয়। এই লোকো ও ইএমডি জিটি১৮এলএ-২ লোকো প্রায় একই। তবে কিছু পার্থক্য রয়েছে যেমন, সেগুলোর চাকার বিন্যাস এ১এ–এ১এ না হয়ে সি–সি হয়েছে।
এই লোকোগুলোর সংখ্যা-সিরিজ/শ্রেণী হচ্ছে ২৯০০, এবং এদেরকে ২৯০১ থেকে ২৯৩৯ পর্যন্ত সংখ্যায়িত করা হয়েছে। এদের শ্রেণী-নাম/স্পেসিফিকেশন হচ্ছে “এমইআই-১৫”। এখানে, এম = মিটার-গেজ, ই = ডিজেল-ইলেক্ট্রিক, আই = হুন্দাই রোটেম এবং ১৫ = ১৫ × ১০০ = ১,৫০০ অশ্বশক্তি।
২৯০০ শ্রেণীর লোকোগুলোর বেজ চট্টগ্রাম রেল বিভাগে। এদেরকে দিনাজপুরের পার্বতীপুরের কেন্দ্রীয় লোকোমোটিভ কারখানায় (কেলোকা) ও চট্টগ্রামের পাহাড়তলী ডিজেল শপে রক্ষণাবেক্ষণ করা হয়।
স্টিফেন-বোল্টসম্যান ধ্রুবক

স্টিফেন-বোল্টসম্যান ধ্রুবক (বা স্টিফেন ধ্রুবক) হচ্ছে গ্রিক অক্ষর "σ" (সিগমা) দ্বারা প্রকাশিত একটি ধ্রুবক, যা স্টিফেন-বোল্টসম্যান ল এর একটি সমানুপাতিক ধ্রুবক : একটি কালো বস্তুর উপর বিচ্ছুরিত "মোট তরঙ্গদৈর্ঘ্যের বৃদ্ধির তীব্রতা তাপমাত্রা বৃদ্ধির ফলে ঘটে " , যা থার্মোডাইনামিক তাপমাত্রার চতুর্থ শক্তির সাথে সমানুপাতিক । তাপ বিকিরণ তত্ত্ব কোয়ান্টাম তত্ত্বের উপর ভিত্তি করে, পদার্থবিজ্ঞানের আণবিক, পরমাণু এবং উপ-পরমাণু স্তরের সাথে সম্পর্কিত। স্লোভেনীয় পদার্থবিজ্ঞানী জোসেফ স্টিফেন ১৮৭৯ সালে এই ধ্রুবকটি তৈরি করেছিলেন এবং পরে এটি ১৮৮৪ সালে অস্ট্রিয়ান পদার্থবিদ লুডভিগ বোল্টজমান দ্বারা উদ্ভূত হয়েছিল । 
এসআই এককে স্টিফেন-বোল্টসম্যান ধ্রুবক
সিজিএস এককে স্টিফেন-বোল্টসম্যান ধ্রুবক
যুক্তরাষ্ট্রের কাস্টমারি এককে স্টিফেন-বোল্টসম্যান ধ্রুবক হচ্ছে :
স্টিফেন-বোল্টসম্যান ধ্রুবকের মান পরীক্ষার পাশাপাশি পরীক্ষামূলকভাবে নির্ধারণযোগ্য; এটি বোল্টসম্যান ধ্রুবক হিসাবে সংজ্ঞায়িত করা যেতে পারে
যেখানে,
গ্যাস ধ্রুবক থেকে এর মান নির্ণয় করা যায়ঃ
যেখানে
মাত্রা সূত্র: MTΘ
মুজিব

মুজিব () হল আল্লাহর নামসমূহের মধ্যে একটি, যার অর্থ হল উত্তরদাতা বা সাড়াদানকারী। এটি আব্দুল মুজিব (উত্তরদাতার দাস) আকারে ব্যক্তিগত নাম হিসেবেও ব্যবহৃত হয়।
বলাইলাল দাস মহাপাত্র

বলাইলাল দাস মহাপাত্র (৩০ সেপ্টেম্বর ১৯০৪ - ২৬ জুলাই , ১৯৯৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। 
দেশবন্ধু চিত্তরঞ্জন দাশ এবং নেতাজী সুভাষচন্দ্র বসুর আহ্বানে প্রশিক্ষিত আন্দোলন সংগঠক ও সর্বাধিনায়ক । 
বলাইলাল দাস মহাপাত্রের জন্ম ব্রিটিশ ভারতের বর্তমানে পশ্চিমবঙ্গের পূর্ব মেদিনীপুর জেলার কাঁথি মহকুমার রামনগর থানার লালপুরে। পিতার নাম বিহারীলালের দাস মহাপাত্র ও মাতা সারদাময়ী দেবী। ১৯২১ খ্রিস্টাব্দে যখন তিনি স্থানীয় বালিঘাই ধাওয়া এম. ই স্কুলের ছাত্র, তখন অসহযোগ আন্দোলনে বিলাতি কাপড় পুড়িয়ে ফেলার অগ্নিকুণ্ডে নিজের লাটিম মার্কা দামী বিলাতি চাদর আহুতি দিয়ে স্বদেশ মন্ত্রী দীক্ষা নিয়েছিলেন। এরপর মানিকাবসানে দাশরথি পণ্ডার বাড়িতে গিয়ে কংগ্রেসের স্বেচ্ছাসেবক হিসাবে যোগদান করেন এবং গ্রামে গ্রামে কংগ্রেসের আদর্শ প্রচার করতে থাকেন। এরপর কাঁথির জাতীয় বিদ্যালয়ে ১৯২১ খ্রিস্টাব্দে ভরতি হন। ওই স্কুলে পড়ার সময় দেশবন্ধু চিত্তরঞ্জন দাশের উদ্যোগে পরিচালিত তারকেশ্বর সত্যাগ্রহ আন্দোলনে যোগ দিয়ে তিন মাস কারাদণ্ড ভোগ করেন। জাতীয় বিদ্যালয়ের পাঠ শেষ করে ১৯২৬ খ্রিস্টাব্দে ভ.রাজেন্দ্রপ্রসাদ পরিচালিত জাতীয় কলেজ বিহার বিদ্যাপীঠে ভরতি হন। এই বিদ্যাপীঠে নেতাজী সুভাষ চন্দ্র বসু প্রেরিত সামরিক অফিসারের কাছে ১৯২৯ খ্রিস্টাব্দে সামরিক শিক্ষা গ্রহণ করেন। ১৯৩০ খ্রিস্টাব্দে গান্ধীজির অসহযোগ আন্দোলনের ডাকে সক্রিয় হয়ে ওঠেন। ১৯৩১ খ্রিস্টাব্দে বিহার বিদ্যাপীঠের পড়া শেষ করে বিদ্যাপীঠের ছাত্রদের সামরিক শিক্ষায় শিক্ষিত করে তোলেন। কুমিল্লার অভয় আশ্রমের স্বেচ্ছাসেবক বাহিনী সংগঠনের ডাক পান। বিভিন্ন সময়ে মেদিনীপুর,বাঁকুড়া প্রভৃতি স্থানের আন্দোলন সংগঠনের দায়িত্ব পান। ১৯৪০ খ্রিস্টাব্দে ব্রিটিশ সরকার তাঁকে কলকাতা,হাওড়া,হুগলি,বর্ধমান ও চব্বিশ পরগনা থেকে বহিষ্কার করে মেদিনীপুরে অন্তরীণ রাখে। মেদিনীপুরে অবস্থানকালে কাঁথির বহিত্রকুণ্ডা গ্রামে বিশিষ্ট কংগ্রেস নেতা ও কর্মীদের নিয়ে কাঁথি মহকুমা সমর পরিষদ গঠিত হলে তাঁকে স্বরাষ্ট্র দপ্তর ও ভারত ছাড়ো আন্দোলনে স্বেচ্ছাসেবক বাহিনী তথা মুক্তি বাহিনীর সর্বাধিনায়কের দায়িত্ব অর্পণ করা হয়। ১৯৪২ খ্রিস্টাব্দের সেপ্টেম্বরের শেষ সপ্তাহে বেলবনিতে স্বেচ্ছাসেবক অফিসার ট্রেনিং ছিলেন। ২৬ শে সেপ্টেম্বর পুলিশি আক্রমণে আটজন ঘটনাস্থলে প্রাণ হারান। তাঁকে গ্রেফতারের জন্য ব্রিটিশ সরকার ১৯৪৪ খ্রিস্টাব্দে দশ হাজার টাকা পুরস্কার ঘোষণা করে এবং তার অস্থাবর সম্পত্তি ক্রোক করে। শেষে ১৯৪৫ খ্রিস্টাব্দে তিনি গ্রেফতার হয়ে এক বছরের কারাদণ্ড ভোগ করেন। ১৯৪৬ খ্রিস্টাব্দে মুক্তি লাভের পর আজাদ হিন্দ বীরেন্দ্র বাহিনীতে নেতৃত্ব দেন। ১৯৫২ খ্রিস্টাব্দের নির্বাচনে রামনগর কেন্দ্র থেকে পশ্চিমবঙ্গের বিধানসভায় নির্বাচিত হন। শেষে
জয়প্রকাশ নারায়ণের আদর্শে কিষান মজদুর প্রজা পার্টিতে যোগ দেন। পরবর্তীকালে দলটি প্রজা সোস্যালিস্ট পার্টি নামে পরিচিত হলে ওই দলের হয়ে দীর্ঘদিন ১৯৬২,১৯৬৭ খ্রিস্টাব্দে বিধানসভার সদস্য ছিলেন তিনি। পরে ১৯৭৭ খ্রিস্টাব্দে জনতা দলের প্রার্থী হয়ে বিধায়ক হন। বিধায়ক হিসাবে এলাকায় কেবল উন্নয়ন নয়, খাদ্য আন্দোলন, রাজ্য পুনর্গঠন প্রভৃতি গণ-আন্দোলনে উল্লেখযোগ্য নেতৃত্ব দিয়েছেন। কবি ও গীতিকার হিসাবে বলাইলাল দাস মহাপাত্রের সুখ্যাতি ছিল।
সাঁউ জর্জ দ্বীপ

সাউ জর্জ হলো আজোরেস দ্বীপপুঞ্জের কেন্দ্রীয় দল এবং পর্তুগালের স্বায়ত্তশাসিত অঞ্চলের একটি দ্বীপ। 
এটি পিকো-সাও জর্জ চ্যানেল দ্বারা এর নিকটতম প্রতিবেশী (পিকো এবং ফায়াল দ্বীপপুঞ্জ) থেকে পৃথককৃত, কেন্দ্রীয় দলটিকে প্রায়ই ট্রায়াঙ্গুলো ("ত্রিভুজ") দল বা শুধুমাত্র "ত্রিভুজ" এর অংশ হিসেবে উল্লেখ করা হয়। সাও জর্জ একটি অপেক্ষাকৃত লম্বা পাতলা দ্বীপ, এটি পূর্ব থেকে পশ্চিমে, দ্বীপ ৫৩ কিলোমিটার (৩৩ মাইল) দীর্ঘ এবং উত্তর থেকে দক্ষিণ-এ, ৮ কিলোমিটার (৫ মাইল) চওড়া: এর আয়তন ২৩৭.৫৯ বর্গ কিলোমিটার (৯১.৭৩ বর্গ মাইল)।
এটা অস্পষ্ট যে, কখন অভিযাত্রীরা সাউ জর্জ দ্বীপ আবিষ্কার করে; মানব দখলদারিত্বের রাজনীতির অংশ হিসেবে প্রিন্স হেনরি দ্য নেভিগেটরের উদ্যোগে ১৪৩০ (মতান্তরে ১৪৩৯) সালে আজোরেসে জনবসতি গড়ে উঠে। ২৩ এপ্রিল, সেন্ট জর্জ ভোজন দিবস হিসাবে পালিত হত, ঐতিহাসিকদের মতে এটি দ্বীপের নামের একটি হতে পারে, যদিও এটি শুধুই অনুমান। চতুর্দশ শতাব্দীর জেনোভেস এবং কাতালান মানচিত্রে মূলত একে দীর্ঘ,সরু দ্বীপ "সাও জর্জ" নামে চিহ্নিত করা হয়েছে, এই নামকরণটি তখন করা হয়েছিল যখন যা ইনফ্যান্টে ডি হেনরিক কর্তৃক তখন করা হয়েছিল,
যখন উত্তর ইউরোপ এর থেকে অধিবাসীরা দ্বীপটিতে উপনিবেশ স্থাপন করতে শুরু করে।
আজোরিয়ান ইতিহাসবিদরা বিশ্বাস করেন যে দ্বীপের বসতি ভেলাস এবং ক্যালহেটা দুই সম্প্রদায়ের চারপাশে কেন্দ্রীভূত, এবং অভ্যন্তরে বিকশিত হয়েছে। ১৪৬০ সালে সাউ জর্জের উদ্দেশ্যে নিবেদিত প্রথম গির্জা ভেলাস এলাকায় নির্মিত হয়। এটা নিশ্চিত যে ১৪৮৩ সালের ৪ঠা মে চুক্তির মাধ্যমে আঙ্গরা ডো হিরোইসমো (টেরসেইরা) এর ডোনাটারি-ক্যাপ্টেন জোয়াও ভাজ দ্বীপটির অধিনায়কত্ব লাভ করেন। ১৫০০ সালে, ভেলাসকে বসতি ভিলা থেকে পৌরসভায় উন্নীত করা হয়। ১৬৫৯ সালে প্যারোচিয়াল চার্চ জনসাধারণ কর্তৃক সংস্কার করা হয়েছিল, যার কারণে পৌরসভায় বর্তমানে ঐ গির্জাটি রয়েছে।
সাঁউ জর্জ এর অর্থনীতি প্রধানত কৃষিনির্ভর ছিল। কৃষিনির্ভর জীবিকা নির্বাহের একটি সময়ের পর, স্থানীয়রা কতিপয় রপ্তানি প্রকল্পের উপর মনোনিবেশ করতে শুরু করে: প্রাথমিকভাবে, লিচেন (রোকসেলা টিংটোরিয়া) এবং ওড (ইসাটিস টিঙ্কটোরিয়া), পরে গম এবং ভুট্টা ফসল প্রবর্তন। ওয়াড সাও জর্জ এবং অ্যাজোরেস থেকে সবচেয়ে গুরুত্বপূর্ণ রপ্তানি অন্যতম; এটি প্রাথমিকভাবে ১৪৯০ সাল নাগাদ উইলেম ভ্যান ডার হাগেন দ্বারা প্রবর্তিত হয়, এবং প্রাথমিকভাবে ফ্ল্যান্ডার্সে তার দেশবাসীর কাছে রপ্তানি করা হয়। উড এবং লাইকেন উভয়ই রঙ হিসাবে মধ্য ইউরোপে খুব জনপ্রিয় ছিল।
এই দ্বীপে জনপ্রিয় প্রধান উৎসব আর্কিপেলাগো দ্বীপে উদযাপিত উৎসব থেকে ভিন্ন নয়। সেখানে এসপিরিতো সান্তো উৎসব উদযাপিত হয়; যা ধর্মীয় বৈশিষ্ট্যের একটি গুরুত্বপূর্ণ বহিঃপ্রকাশ। এই উৎসব ইস্টার এর সাত সপ্তাহ পরে প্রতি রবিবার অনুষ্ঠিত হয়, এবং শেষ হয় সপ্তম রবিবার। সাধারণত, এই উৎসবে শোভাযাত্রার অনুষ্ঠান পালিত হয়, কিন্তু এর 
পাশাপাশি দরিদ্রদের জন্য ভিক্ষা, মাংস-স্যুপ এর মত খাবার পরিবেশন (যার প্রস্তুতি এবং পরিবেশনের পদ্ধতি সম্প্রদায়ভেদে মধ্যে ভিন্ন হয়ে থাকে) এবং স্থানীয় নাগরিকদের মধ্যে কুশলাদি বিনিময় এবং/অথবা নাচের অনুষ্ঠানও পালিত হয়।
জয়িতপুর রাজ্য

জয়িতপুর রাজ্য ছিলো বুন্দেলখণ্ড অঞ্চলে অবস্থিত একটি স্বাধীন দেশীয় রাজ্য৷ রাজ্যটির রাজধানী ছিলো জয়িতপুরে, যা বর্তমানে উত্তরপ্রদেশ রাজ্যের মাহোবা জেলায় অবস্থিত একটি নগর পঞ্চায়েত৷ এখানে দুটি রাজকীয় দুর্গ ছিলো৷
রাজ্যের শেষ রাজা অপুত্রক অবস্থায় মারা গেলে ব্রিটিশ কোম্পানি এই রাজ্যটিকে ব্রিটিশ ভারতের অন্তর্ভুক্ত করে নেয়৷
১৭৩১ খ্রিস্টাব্দে বুন্দেলখণ্ডের খ্যাতনামা শাসক রাজা ছত্রশালের পুত্র জগৎ রায় পান্না রাজ্যের একটি বিভাগ রূপে জয়িতপুর রাজ্যের পত্তন ঘটান৷ মধ্য ভারতে ব্রিটিশ আধিপত্য বৃদ্ধির সাথে সাথে ১৮০৭ খ্রিস্টাব্দে জয়িতপুর রাজ্য একটি ব্রিটিশ আশ্রিত রাজ্যে পরিণত হয়।
১৮৪৯ খ্রিস্টাব্দে এই রাজ্যের শেষ শাসক রাজা ক্ষেত সিং অপুত্রক অবস্থায় মারা গেলে ব্রিটিশ ইস্ট ইন্ডিয়া কোম্পানি স্বত্ববিলোপ নীতি প্রয়োগ করে এই রাজ্যটিকে আত্মসাৎ করে ব্রিটিশ ভারতের অন্তর্ভুক্ত করেন। 
জয়িতপুর রাজ্যে শাসকরা "রাজা" উপাধির ধারক ছিলেন।
জামগ্রাম ইউনিয়ন

জামগ্রাম ইউনিয়ন বাংলাদেশের বগুড়া জেলার কাহালু উপজেলার একটি ইউনিয়ন।
উপজেলা সদর থেকে ১৩ কিলোমিটার দূরে ইউনিয়নটি অবস্থিত।এর উত্তরে দূর্গাপুর ইউনিয়ন, দক্ষিণে আতাইল, পূর্বে মালঞ্চা, পশ্চিমে নন্দীগ্রাম অবস্থিত।
এই ইউনিয়নের মোট আয়তন ১২.৮ বর্গকিলোমিটার।
এই ইউনিয়নের মোট জনসংখ্যা ২৬,৫০০জন।
ইউনিয়নটি ৩২টি গ্রাম ও ২২টি মৌজা নিয়ে গঠিত।
এই ইউনিয়নে ৩টি উচ্চ বিদ্যালয়, ৯টি প্রাথমিক বিদ্যালয় এবং ৫টি মাদ্রাসা রয়েছে।
হাটবাজারের সংখ্যা ২টি (রবিবার এবং বুধবার) 
ইউনিয়নের বর্তমান চেয়ারম্যান প্রভাষক মোঃ মনোয়ার হোসেন খোকন।
এই ইউনিয়নে ৪৮টি মসজিদ ও ৮টি মন্দির রয়েছে।
মুরইল ইউনিয়ন

মুরইল ইউনিয়ন বাংলাদেশের বগুড়া জেলার কাহালু উপজেলার একটি ইউনিয়ন।
এটি উপজেলা সদর থেকে ৬ কিলোমিটার দূরত্বে অবস্থিত। এর দক্ষিণে অঘর ইউনিয়ন ও মালঞ্চা ইউনিয়ন, উত্তরে ও পূর্বে এরুলিয়া ইউনিয়ন, পশ্চিমে নারহট্ট ইউনিয়ন পরিষদ অবস্থিত।
এই ইউনিয়নের মোট আয়তন ৩১৬৬ একর।
এই ইউনিয়নের মোট জনসংখ্যা ২৯,৬৯০জন।
এই ইউনিয়ন জাতীয় সংসদের নির্বাচনী এলাকা কাহালু-নন্দীগ্রাম (বগুড়া-৪) আসনের আওতাভুক্ত। এটি ৩৩টি গ্রাম ও ২৩টি মৌজা নিয়ে গঠিত।
মুরইল ইউনিয়নে ৩টি মাধ্যমিক বিদ্যালয়, ১৩টি প্রাথমিক বিদ্যালয় ও ২টি মাদ্রাসা রয়েছে।
হাটবাজারের সংখ্যা ১টি।
ইউনিয়নের বর্তমান চেয়ারম্যান জনাব মোঃ আব্দুল জলিল ও প্যানেল চেয়ারম্যান জনাব মোঃ শিহাব শেখ
এই ইউনিয়নে ৪৭টি মসজিদ ও ৪টি মন্দির রয়েছে।
দুর্গাপুর ইউনিয়ন, কাহালু

দূর্গাপুর ইউনিয়ন বাংলাদেশের বগুড়া জেলার কাহালু উপজেলার একটি ইউনিয়ন।
উপজেলা সদর থেকে ১২ কিলোমিটার দূরে ইউনিয়নটি অবস্থিত। এটির পশ্চিমে কুন্দুগ্রাম, পূর্বে মালঞ্চা,উত্তরে তালোড়া, দক্ষিণে জামগ্রাম ইউনিয়ন অবস্থিত।
এই ইউনিয়নের মোট আয়তন ৩৯ বর্গকিলোমিটার।
এই ইউনিয়নের মোট জনসংখ্যা ২৫,৩৩৬ জন।
এই ইউনিয়নটি ৩৩টি গ্রাম ও ১৯টি মৌজা নিয়ে গঠিত।
এই ইউনিয়নে ২টি উচ্চ বিদ্যালয়, ১৪টি সরকারি প্রাথমিক বিদ্যালয়, ২টি কলেজ ও ৪টি মাদ্রাসা রয়েছে। 
হাটবাজারের সংখ্যা ২টি
ইউনিয়নের বর্তমান চেয়ারম্যান শাহ্ মাছুদ হাসান রনজু।
এখানে ৪৩টি মসজিদ ও ৯টি মন্দির রয়েছে। 
১টি
তামিল ভাষাভাষী অনুযায়ী ভারতের রাজ্যসমূহ

তামিল ভাষা হল দ্রাবিড়ীয় ভাষা-পরিবারের অন্তর্ভুক্ত একটি তামিল-মালয়ালম ভাষা। এটি ভারতের তামিলনাড়ু রাজ্য ও পুদুচেরি কেন্দ্রশাসিত অঞ্চলের স্থানীয় এবং সরকারি ভাষা। ভারতের ২০১১ সালের জনগননা অনুযায়ী এটি মাতৃভাষীর সংখ্যা অনুসারে ভারতের ৫ম সর্বাধিক প্রচলিত ভাষা
এবং ভারতে এই ভাষার বক্তার সংখ্যা ৬ কোটি ৯০ লক্ষ যা ভারতের মোট জনসংখ্যার ৫.৭০%। মাতৃভাষী বক্তার সংখ্যা অনুসারে এই ভাষাটি বিশ্বের ১৯তম সর্বাধিক প্রচলিত ভাষা।
নিচের তালিকাটি তামিল-ভাষী জনসংখ্যা অনুযায়ী ভারতীয় রাজ্য ও কেন্দ্রশাসিত অঞ্চলগুলির তালিকা।
২০০১ খ্রিস্টাব্দের জনগণনা অনুসারে বিভিন্ন রাজ্য ও কেন্দ্রশাসিত অঞ্চলে বসবাসকারী তামিলভাষীর তালিকা নিম্নরূপ:
সিরাকুজা

সিরাকুজা হলো ইতালির প্রদেশ সিরাকিউজের রাজধানী সিসিলি দ্বীপের একটি ঐতিহাসিক শহর। শহরটি তার সমৃদ্ধ গ্রিক ও রোমান ইতিহাস, সংস্কৃতি, অ্যাম্ফিথিয়েটার, স্থাপত্য, এবং বিশিষ্ট গণিতবিদ ও প্রকৌশলী আর্কিমিডিসের জন্মস্থান এর জন্য অধিক পরিচিত। ২,৭০০ বছরের পুরনো এই শহরটি প্রাচীনকালে গুরুত্বপূর্ণ ভূমিকা পালন করে, যখন এটি ভূমধ্যসাগরীয় দেশগুলোর অন্যতম প্রধান শক্তি ছিল। সিরাকুজা সিসিলি দ্বীপের দক্ষিণ-পূর্ব কোণে , আয়নীয় সাগর ও সিরাকিউস উপসাগরের পাশে অবস্থিত।
শহরটি প্রাচীন গ্রিক করিন্থিয়ান্স এবং টেনেন্স দ্বারা প্রতিষ্ঠিত হয় এবং একটি অত্যন্ত শক্তিশালী নগর-রাষ্ট্র হয়ে ওঠে। স্পার্টা এবং করিন্থের সাথে সিরাকুজার বন্ধুত্বপুর্ণ সম্পর্ক ছিল এবং ম্যাগনা গ্রেসিয়া এর উপর প্রভাব ছিল। সিসেরো শহরটিকে "সর্বশ্রেষ্ঠ গ্রীক শহর এবং তাদের মধ্যে সবচেয়ে সুন্দর" বর্ণনা করেছেন
এটি খ্রিস্টপূর্ব পঞ্চম শতাব্দীতে আয়তনের দিক দিয়ে এথেন্সের সমান ছিল। এটি পরবর্তীতে রোমান প্রজাতন্ত্র ও বাইজেন্টাইন সাম্রাজ্যের অংশ হয়ে ওঠে। সম্রাট দ্বিতীয় কনস্ট্যান্স এর অধীনে এটি বাইজেন্টাইন সাম্রাজ্যের (৬৬৩-৬৬৯) রাজধানী হিসেবে ব্যবহৃত হয়। পালের্মো পরে এটি সাথে দখল করে নেয়।
আধুনিক যুগে, শহরটি ইউনেস্কো কর্তৃক বিশ্ব ঐতিহ্যবাহী স্থানসমূহের তালিকায় স্থান পায়। শহরটির জনসংখ্যা হলো প্রায় ১২৫,০০০ জন। বাইবেলে সিরাকিজার কথা উল্লেখ করা হয়েছে, যখন "পল" সেখানে ছিলেন। শহরটির পৃষ্ঠপোষক সাধু সেন্ট লুসি; সিরাকুজায় জন্মগ্রহণ করেন এবং ১৩ ডিসেম্বর 
তার ভোজন দিবস; সেন্ট লুসি দিবস, উদযাপিত করা হয়।
সিরাকুজা এবং এর পার্শ্ববর্তী এলাকা প্রাচীন কাল থেকে বসবাস এর জন্য ব্যবহৃত হয়ে আসছে, যেমন: স্টেন্টিনেলো, ওগনিনা, প্লেমিরিও, মাট্রেনসা, কোজো পান্তানো এবং থাপসোস গ্রামগুলোর সাথে,মাইসোন গ্রীসের সম্পর্ক ছিল।
সিরাকুজা ৭৩৪ বা ৭৩৩ খ্রিস্টপূর্বাব্দে কোরিন্থ ও টেনেয়ার গ্রীক অধিবাসীদের দ্বারা প্রতিষ্ঠিত হয়।
২০১৬ সালে,১২২,০৫১ জন মানুষ সিরাকুজায়,বাস করত। যার মধ্যে ৪৮.৭% পুরুষ এবং ৫১.৩% নারী ছিল। অপ্রাপ্তবয়স্করা (১৮ বছর বা তার চেয়ে কম বয়সী শিশু) মোট জনসংখ্যার ১৮.৯ শতাংশ পেনশনভোগীদের তুলনায় ১৬.৯ শতাংশ। শহরের অধিবাসীদের গড় বয়স ৪২ বছর । ২০০২ থেকে ২০০৭ সালের মধ্যে (পাঁচ বছরে), সিরাকুজার জনসংখ্যা ০.৫ শতাংশ কমে গেছে, অন্যদিকে ইতালির জনসংখ্যা সামগ্রিকভাবে ৩.৬ শতাংশ বৃদ্ধি পেয়েছে। সিরাকুজার বর্তমান জন্ম হার ইতালীয় গড় ৯.৪৫% এর তুলনায় ৯.৭৫%।
সিরাকুজায় বিভিন্ন জাতি ও সংস্কৃতির লোক দেখা যায়। এর কারণ হিসেবে উল্লেখ করা যায় বিভিন্ন সময়ে বিভিন্ন দেশ থেকে মানুষের আগমনকে। 
২০০৬ সালের জরিপ অনুযায়ী, জনসংখ্যার ৯৭.৯% ইতালীয় বংশোদ্ভূত ছিল। বেশিরভাগ অভিবাসী দল অন্যান্য ইউরোপীয় দেশ (বিশেষ করে পোল্যান্ড এবং যুক্তরাজ্য)থেকে এসেছে: যাদের সংখ্যা ০.৬%, উত্তর আফ্রিকা (বেশীরভাগ তিউনিশিয়া) দক্ষিণ এশিয়া
থেকে আগমনকারীদের সংখ্যা ক্রমানুসারে ০.৫%, এবং ০.৪%।
সিরাকুজা অ্যাসোসিয়েশন ফুটবল ক্লাব এ.এস.ডি. সিটা দি হলো সিরাকুজার নিজস্ব খেলাধুলা সংস্থা, যা ১৯২৪ সালের বেশ কয়েকটি ক্লাবের সর্বশেষ রূপান্তরিত রূপ। এদের সাধারণ বৈশিষ্ট্য হলো আজুর শার্ট, তাই ডাকনাম আজুরি। সিরাকুজার খেলাগুলো নিকোলা ডি সিমোনে স্টেডিয়ামে হয়ে থাকে, যার আনুমানিক ধারণ ক্ষমতা হলো ৫,০০০-৬,০০০ দর্শক।